b'\n_START_ARTICLE_\nKlodvig II\n_START_SECTION_\nLiv og virke\n_START_PARAGRAPH_\nI 649 tok Klodvig II til seg en hustru en angelsaksisk slave ved navn Balthild (626-680). Hun ble kj\xc3\xb8pt i York av rikshovmesteren Erkhinoald, f\xc3\xb8rt til Frankerriket og giftet bort til Klodvig II. Hun ga ham tre s\xc3\xb8nner som alle ble konger etter hans d\xc3\xb8d: Den eldste, Klotar, etterfulgte ham og hans nest eldste s\xc3\xb8nn, Kilderik, ble til slutt plassert p\xc3\xa5 Austrasias trone av rikshovmesteren Ebroin. Den yngste, Teoderik, etterfulgte Kilderik i Neustria og ble til slutt frankernes enekonge av Frankerriket som omfatter Neustria og Austrasia._NEWLINE_Han var mindre\xc3\xa5rig ikke hele, men store deler av sitt styre. Han blir noen ganger regnet som konge av Austrasia i perioden 656\xe2\x80\x93657 da Kildebert den adopterte hadde ranet til seg tronen. Som mindre\xc3\xa5rig og underlagt sterke magnater som styrte i hans sted har han blitt karakterisert som en roi fain\xc3\xa9ant, \xc2\xabgj\xc3\xb8r-ingenting-konge\xc2\xbb; en beskrivende betegnelse som har sitt opphav i Einhards biografi over Karl den store som betegnet de siste merovingerkongene som konger \xc2\xabi ingenting annet enn i navnet\xc2\xbb.\n_START_SECTION_\nD\xc3\xb8d\n_START_PARAGRAPH_\nKlodvig II d\xc3\xb8de den 31. oktober 657, 22 \xc3\xa5r gammel, etter \xc3\xa5 ha v\xc3\xa6rt konge i 18 \xc3\xa5r. P\xc3\xa5 tradisjonelt vis ble Klodvig II gravlagt i klosterkirken Saint-Denis i Paris som sine forfedre, ved siden av sin far Dagobert.'